MEDLINE
MEDLINE (Medical Literature Analysis and Retrieval System Online ili MEDLARS Online) je bibliografska baza podataka nauka o životu i biomedicinskih informacija. Objedinjuje bibliografske informacije za članke iz akademskih časopisa u okviru: medicine, njege, farmacije, stomatologije, veterinarske medicine i zdravstvene zaštite. MEDLINE također sadrži mnogo literature iz osnovnih prirodnih nauka, kao što su: biologija, hemija, biohemija, kao i takvih nauka kao što je molekularna evolucija. Bibliografsku bazu podtaka MEDLINE sastavlja Američka nacionalna medicinska biblioteka, a slobodno je dostupna na internetskim pretraživačima preko PubMed i Nacionalnog centra za biotehnološke informacije sistema Entrez.